**Ministru kabineta noteikumu projekta „Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” ieviešanas nosacījumu pilnveidošana, lai veicinātu efektīvāku Eiropas Reģionālā attīstības fonda (turpmāk – ERAF) investīciju ieguldījumu un nodarbināto prasmju pilnveidošanu. Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti pēc Ekonomikas ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20.panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 14. jūnija noteikumiem Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk – Noteikumi Nr. 365) Darbības programmas„Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” (turpmāk – atbalsta pasākums) ietvaros ar Latvijas Tirdzniecības un rūpniecības kameru (turpmāk – LTRK), Latvijas Investīciju un attīstības aģentūru (turpmāk – LIAA), Latvijas Informācijas un komunikācijas tehnoloģijas asociāciju (turpmāk – LIKTA) ir noslēgti līgumi 15,1 milj. *euro* apmērā, ietverot ERAF finansējumu 6,9 milj. *euro* apmērā. Uz 2019. gada 13. maiju ir sertificēti izdevumi 1,2 milj. *euro* apmērā, ietverot ERAF finansējumu 0,7 milj. *euro* apmērā, ņemot vērā, ka faktiski apmācības tika uzsāktas 2017./2018. gadā. Komersantiem Latvijā jārēķinās ar jau zināmo biznesa patiesību – jo mazāks tirgus, jo komersantiem nepieciešamas plašākas zināšanas. Viena no problēmām ir maldīgie aizspriedumi par informācijas un komunikācijas tehnoloģiju (turpmāk – IKT) piedāvātajiem risinājumiem. Viens no populārākajiem pieņēmumiem ir tas, ka mazie un vidējie komersanti (turpmāk – MVU) nevar atļauties IKT risinājumus, un to ieviešana ir pārāk sarežģīta vai arī tieši otrādi – komersanta darbība ir tik specifiska, ka neviens IKT risinājums nevarēs tikt pielāgots viņu vajadzībām. Ieviešot IKT risinājumus, Latvijas MVU par trešdaļu var palielināt savu produktivitāti, tādēļ arī apmācības LIKTA projektā ir nozīmīgas. To, cik svarīgas ir digitālās prasmes komersantu un pašnodarbināto personu attīstībā inovāciju un produktivitātes veicināšanā, apliecina projektā apmācīto darbinieku un pašnodarbināto personu statistika – uz 2019. gada 13. maiju mācību kursus ir apmeklējuši darbinieki no vairāk nekā 570 unikāliem komersantiem un apmācīto ne-unikālo personu skaits pārsniedz 2550, kā arī apmācību vidējais novērtējums, kas 10 punktu skalā ir 9,4.Mainoties komersantu darbības videi un paplašinoties to darbības iespējām, arvien nozīmīgākas kļūst netehnoloģiskās inovācijas, ko apliecina arī komersantu interese un iesaiste LTRK projektā. Kopumā uz 2019. gada 13. maiju LTRK projektā unikālo komersantu skaits pārsniedz 130 un apmācīto ne-unikālo personu skaits pārsniedz 1200. LIAA projekta mērķgrupa ir investori, un LIAA darbības rezultāti apliecina, ka kopumā ir strādāts ar 311 ārvalstu investoriem, gan gatavojot 128 ārvalstu investoriem proaktīvus investīciju piedāvājumus, gan strādājot ar 98 potenciālajiem investīciju projektiem, gan ar 112 ārvalstu investoriem ir īstenotas pēcapkalpošanas aktivitātes. Minēto darbību rezultātā, ar LIAA atbalstu 2018. gadā 19 komersanti pieņēma pozitīvu lēmumu par investīciju projektu uzsākšanu Latvijā. Investīciju nodomiem pilnībā īstenojoties, sagaidāmas investīcijas 239 milj. *euro* apmērā un tiktu radītas līdz 1308 jaunām darba vietām. Kopumā uz 2019. gada 13. maiju LIAA projektā no četriem iesniegtajiem projektiem ar trim komersantiem ir noslēgti līgumi.Nākotnes darba tirgus izaicinājumi ir zināmi: pieprasījums pēc mazkvalificēta darbaspēka arvien samazinās, pieaug pieprasījums pēc dabaszinātņu, informācijas un komunikācijas tehnoloģiju un inženierzinātņu speciālistiem. Tomēr darbaspēka un izglītības piedāvājums mainās lēni un darba devēji jau šodien izjūt atbilstoša darbaspēka trūkumu, bet nākotnē darba tirgus pieprasījums un piedāvājums varētu būt vēl neatbilstošāks, jo palielināsies novecošanās ietekme, kā arī parādīsies pieprasījums pēc prasmēm, par kurām šobrīd vēl nezinām.Ekonomikas ministrijas darbības stratēģijā 2017.-2019. gadam kā viens no mērķiem noteikts kvalitatīva darbaspēka piesaiste un pieaugušo izglītības sistēmas pilnveidošana, cita starpā, īstenojot nodarbināto apmācību programmas. Pieprasījums pēc nodarbināto apmācībām no komersantu un pašnodarbināto personu puses joprojām ir augsts, ņemot vērā gan kopējo ekonomisko attīstību, gan tehnoloģiju dinamisko attīstību.Projektu ieviešanas gaitā secināts, ka nepieciešams pilnveidot esošos atbalsta pasākuma nosacījumus:1. pagarināt projektu ieviešanu līdz 2022. gada 31. decembrim, pamatojoties uz netehnoloģisko apmācību pieprasījumu nozarē, jau sasniegto un plānotajiem uzdevumiem efektīvākai un lietderīgākai nodarbināto prasmju pilnveidei. Kopējais pieejamais ERAF finansējuma apjoms apstiprināto projektu līmenī paliek nemainīgs. Projektu ieviešanas termiņa pagarināšana līdz 2022. gada 31. decembrim nav pretrunā ar Eiropas Komisijas (turpmāk – Komisijas) 2013. gada 17. decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 65. panta 2. punkta nosacījumiem;
2. grozīt nosacījumus lēmuma par komercdarbības atbalsta piešķiršanu pieņemšanas kārtībā. Lēmumu par komercdarbības atbalsta piešķiršanu var pieņemt līdz 2021. gada 30. jūnijam saskaņā ar Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013) un Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr. 651/2014) nosacījumiem.

Turpmākās darbības attiecībā uz:* *Regula Nr. 1407/2013 (de minimis)*

Centrālā finanšu un līgumu aģentūra (turpmāk – CFLA) izvērtēs LTRK un LIKTA projekta izmaksu atbilstību Regulas Nr. 1407/2013 nosacījumiem, jo uz LIAA projektu piemērojams izņēmums saskaņā ar Noteikumu Nr. 365 53. punktu. Lēmums par komercdarbības atbalsta piešķiršanu LTRK un LIKTA projektam saskaņā ar Regulu Nr. 1407/2013 būs CFLA lēmums par atbilstību komercdarbības atbalsta normām.* *Regula Nr. 651/2014*

LTRK, LIAA un LIKTA izvērtēs gala labuma guvēju atbilstību Regulas Nr. 651/2014 nosacījumiem, un LIAA izvērtējuma dokumentus iesniegs CFLA gala lēmuma pieņemšanai. LIKTA un LTRK projektam piemērojams izņēmums, jo LIKTA projektā gala labuma guvēji ir sīkie (mikro), mazie komersanti, tai skaitā arī pašnodarbinātas personas, un LIKTA pieņemto lēmumu par atbilstību komercdarbības atbalsta normām skaits proporcionāli ir nesamērīgi lielāks kā LIAA projektā, kur gala labuma guvēji ir vidējie un lielie komersanti. LTRK projektā gala labuma guvēji ir sīkie (mikro), mazie, vidējie komersanti un vidēji kopējais vienam komersantam piešķirtā ERAF finansējuma apmērs līdz 2019. gada 13. maijam nepārsniedz 10 000 *euro*. Atbilstoši Komisijas 2018. gada decembrī sniegtajam skaidrojumam “atbalsta saņēmējs” ir publiska vai privāta struktūra vai fiziska persona, kas ir atbildīga par darbību sākšanu vai gan sākšanu, gan īstenošanu un kura saņem atbalstu, izņemot gadījumus, kad atbalsts uz atsevišķu uzņēmumu ir mazāks par 200 000 *euro* gadījumos, kad attiecīgā dalībvalsts var nolemt, ka atbalsta saņēmējs ir tā struktūra, kas piešķir atbalstu.Lēmums par komercdarbības atbalsta piešķiršanu LIAA projektam saskaņā ar Regulu Nr. 651/2014 būs CFLA lēmums par atbilstību komercdarbības atbalsta normām. Šāds nosacījums projekta iesniedzējiem ir iekļauts arī Ministru kabineta 2015. gada 27. oktobra noteikumu Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi” (turpmāk - Noteikumi Nr. 617) 54. punktā (grozījumi stājās spēkā 2019. gada 11. maijā);1. uz projekta iesniedzēju ir attiecināmi Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma (turpmāk - likums) 23. pantā noteiktie projekta iesniedzēju izslēgšanas noteikumi, savukārt Noteikumu Nr. 365 pašreiz spēkā esošās redakcijas 14.2. apakšpunktā norādītie aspekti ir jau ietverti likuma 23. pantā. Lai novērstu dublēšanos, nepieciešams svītrot Noteikumu Nr. 365 14.2. apakšpunktu un 14. punktu izteikt jaunā redakcijā. Šāds nosacījums projekta iesniedzējiem ir iekļauts arī Noteikumu Nr. 617 11. punktā (grozījumi stājās spēkā 2019. gada 11. maijā).

Ierosinātie grozījumi sekmēs netehnoloģisko inovāciju kapacitāti komersantiem un pašnodarbinātām personām, pilnveidojot to nodarbināto prasmes, jo projektu ieviešanas gaitā secināts, ka ilgākā laika periodā nepieciešams nodrošināt iespēju komersantu nodarbinātajiem un pašnodarbinātām personām pilnveidot prasmes nozares un komersantu, kā arī pašnodarbināto personu attīstībai nepieciešamajās un aktuālajās apmācību jomās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbalsta pasākuma mērķa grupa jeb gala labuma guvēji - pašnodarbinātas personas, sīkie (mikro), mazie, vidējie un lielie komersanti, kuriem atbalsts tiek sniegts saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz rezultatīvā rādītāja – 740 atbalstītu komersantu un 11 080 nodarbināto iesaisti atbalsta pasākuma ietvaros līdz 2023. gada 31. decembrim. Līdz 2023. gada 31. decembrim atbilstoši Darbības programmā “Izaugsme un nodarbinātība” noteiktajam, atbalsts tiks nodrošināts 1300 komersantiem.Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām.Projekta ietekme uz tautsaimniecību vērtējama kā pozitīva, jo tiks sekmēta netehnoloģisko inovāciju kapacitāte komersantiem un pašnodarbinātām personām, pilnveidojot to nodarbināto prasmes. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā ir iekļautas tiesību normas, kas izriet no Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu un Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de* *minimis* atbalstam. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu;2) Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1407/2013 un Regula Nr. 651/2014  | Projekta 3. punkts | Ieviesta pilnībā | Neparedz stingrākas prasības |
| Regulas Nr. 1407/2013 7. panta 4. punkts un Regulas Nr. 651/2014 58. panta 4. punkts  | Projekta 4. punkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Regulas Nr. 651/2014 11. panta a) apakšpunktu Komisijai, izmantojot Komisijas elektroniskās paziņošanas sistēmu, 20 darbdienu laikā pēc šī projekta apstiprināšanas ir jānosūta kopsavilkuma informācija par šo atbalsta pasākumu. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, informācija par noteikumu projektu ievietota Ekonomikas ministrijas tīmekļa vietnē [www.em.gov.lv](http://www.em.gov.lv) sadaļas “Par ministriju” apakšsadaļā “Sabiedrības līdzdalība” - “Diskusiju dokumenti” - “ES fondu politika”:<https://www.em.gov.lv/lv/par_ministriju/sabiedribas_lidzdaliba/diskusiju_dokumenti/> unMinistru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti> |
| 2. | Sabiedrības līdzdalība projekta izstrādē | Informācija par noteikumu projektu 2019. gada 16. maijā tika ievietota Ekonomikas ministrijas tīmekļa vietnē <https://www.em.gov.lv/lv/par_ministriju/sabiedribas_lidzdaliba/diskusiju_dokumenti/> unMinistru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Komentāri, priekšlikumi nav saņemti. |
| 4. | Cita informācija | Sabiedrību pēc noteikumu projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde un CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs Ralfs Nemiro

Vīza:

Valsts sekretārs Ēriks Eglītis

Rogule-Lazdiņa, 67013002

Una.Rogule-Lazdina@em.gov.lv